Jasmin Duraković

Jasmin Duraković, rođen 18. augusta 1966. u Bugojnu, bosanskohercegovački režiser i novinar.

 Biografija 
Jasmin Duraković (1966, Bugojno), po obrazovanju diplomirani sociolog, svoju javnu karijeru je započeo polovinom osamdesetih kada u tadašnjoj omladinskoj štampi počinje da piše o filmu i video artu. Bio je glavni i odgovorni urednik subverzivnog lista "Valter", potom urednik i suradnik u mnogim drugim bosanskim listovima - Bosanski pogledi, Slobodna Bosna, BH dani, Nedjelja. Za svoj novinarski angažman dobio je nagradu Novinar godine u BiH 2000.

Na filmu i televiziji radi od 1990. Autor brojnih tv programa, reportaža, tv eseja, kratkih filmova, uključujući i dokumentarni life magazin “Čekajući 2001 – Sarajevo”. Bio je prvi generalni direktor RTVFBIH (2001-2008), kao i direktor Tima za uspostavu Javnog servisa BHRT (2004).

Snimio je dugometražne igrane filmove: "Nafaka" (2006), "Sevdah za Karima" (2010), "Ja sam iz Krajine, zemlje kestena" (2013), "The Final Barrier" (2016)  i "Praznik praznine" (2022).

Trenutno radi kao producent u producentskoj kući DEPO.

 Film i TV (scenarij i režija)
 Kopali smo do sabaha – dokumentarni film; trajanje - 47 minuta; 1993 – 1994;
 Tišina i govor kamenih spavača – dokumentarni film, 54 min; 1997;
 Obećana zemlja - dokumentarna tv-serija; 6 epizoda x 60 min; 1998;
 Sve ili metak – kratki tv. igrani film; 13 min. 1998;
 Arizona, bosanska verzija – kratki tv igrani film, 16 min; 1998;
 Čuvar ljepote - video art film; 14 min; 1998;
 Neka bude – dokumentarni film; 65 min; 1999;
 Milenijski ćevap – dokumentarni film - pamflet; 59 min; 2000
Viza za budućnost - tv-serija; 206 epizoda x 35 min; 2002-2008;
 Nafaka Nafaka – dugometražni igrani film 110 min;2006  
 Sevdah za Karima Sevdah za Karima -dugometražni igrani film, 2010.
 Ja sam iz Krajine, zemlje kestena Ja sam iz Krajine, zemlje kestena - dugometražni igrani film, 2013.
 The Final Barrier - dugoometražni igrani film,http://www.imdb.com/title/tt5176726/?ref_=nv_sr_1 2016
 Dobrodošli u Orient Express - igrana TV serija, 2016-18.
 Praznik praznine, dugometražni igrani film (2022)
 Posljednja YU dokumenta, dugometražni dokumentarni film (2023).
 Balada o Pišonji i Žugi, dugometražni igrani film - u pripremi

 Drame 
 Grad od snova 2000 (1999)  
 Te sjajne godine opsade (2000)

Ova dva dramska teksta stavljena su na repertoar Narodnog pozorišta u Sarajevu u sezoni 2000-2001. Ali, usred rada na drami “Te sjajne godine opsade”, autor i tekst javno su napadnuti zbog “anti-patriotizma” i “izrugivanja nedavnoj prošlosti”, tako da je rad na ovoj predstavi, usljed pritiska, obustavljen. Ipak, u martu ove godine tekst je doživio premijeru u Tuzlanskom narodnom pozorištu, a nekoliko dana kasnije premijerno je izveden i u Narodnom pozorištu Sarajevo. Tekst “Grad od snova 2000" također je postavljen u Narodnom pozorištu Tuzla 2006. godine. Treći dio trilogije posvećene opsadi Sarajeva je scenarij Nafaka.

Kao režiser je režirao predstavu "Big Sister - U mreži života" po knjizi priča Milane Vlaović. U septembru 2014 je u nezavisnoj produkciji postavio kao reditelj predstavu "Cabaret 2014" u Sarajevu.

 Reference 

 Vanjski linkovi 

 Jasmin Duraković na linkedin.com

Kategorija:Biografije, Bugojno
Kategorija:Bosanskohercegovački režiseri
Kategorija:Bosanskohercegovački scenaristi
Kategorija:Bosanskohercegovačka djela
Kategorija:Rođeni 1966.
Kategorija:Živi ljudi